Si Voltaire mahusay asin mahigos na parasurat, nagpoprodyusir nin pagsusurat sa maski ano na lang na porma literaryo, kairiba na diyan an dula, rawitdawit, nobela, prosa, historya, asin mga sayantipikong pagpahayag. Siya nagguhit nin sobra sa 20,000 na mga kasuratan asin 2,000 na libro asin polyeto. Siya an saro sa mga naenot na mga kagsurat na internasyonal na nabantog asin komersyal na nagbenta kan mga gibo niya. Siya maisog na nagtutulod sa libertad sibil asin pirmi yaon sa huma nin estriktong pagsesensor huli kan mahigot na mga leyes kan monarkiyang Katolikong Pranses. An mga polemiko niya malanit na nagtutuya-tuya kan intoleransya, dogma relihiyoso, asin kan mga kagawean nin Pranses sa panahon niyang idto. An pinakabantogan na obra niya asin kumbaga magnum opus, iyo an Candide, sarong halipot na nobela na nagkokomento, nagtutuyaw, asin nagtuya-tuya dapit kan mga pangyayari, mga paraisip, asin kan mga pilosopiya sa panahon niya.